IT मिनिस्टर रोहन खनुटे बोले- इससे लोगों तक सरकारी सेवाएं आसानी से पहुंचेंगी
Goa Government To Launch AI Chatbots To Interact With Citizens: Minister, गोवा विधानसभा में मंगलवार को सूचना प्रसारण मंत्री रोहन खनुटे ने सरकारी विभागों में आर्टीफिशिएल इंटेलिजेंस (AI) चैटबॉट लॉन्च करने की बात कही है।
गोवा विधानसभा में मंगलवार को सूचना प्रसारण मंत्री रोहन खनुटे ने सरकारी विभागों में आर्टीफिशिएल इंटेलिजेंस (AI) चैटबॉट लॉन्च करने की बात कही है।
ऐसा करने से आसानी से जनता को सर्विस दी जा सकेगी और उनकी समस्याओं का समाधान किया जा सकेगा। इसके साथ ही खनुटे ने राज्य के तटवर्ती गांवों में फ्री वाई-फाई सुविधाएं देने की बात कही।
शुरूआती चरण में चैटबॉट् कुछ ही विभागों में लागू होगा
मंत्री रोहन खनुटे ने कहा कि शुरुआती चरण में एआई चैटबॉट कुछ ही विभागों में शुरू होगा। जिसमें पर्यटन, जन शिकायत और गोवा ऑनलाइन शामिल होंगे। अपने भाषण के दौरान IT मिनिस्टर ने वर्केशन गोवा को आगे बढ़ाने की बात कही। जहां आराम और वैकेशन के कल्चर को प्रमोट करने पर जोर दिया। उन्होंने कहा कि यह हमारे विजन 4 S-सी, सन, सेंड और सॉफ्टवेयर को आगे बढ़ाएगा।
केंद्र की e-District में योगदान 
मंत्री ने कहा गोवा अब केंद्र के e-District में मिशन प्रोजेक्ट में योगदान दे रहा है। राज्य के 35 विभाग ऑनलाइन वेबसाइट में ट्रांसफर हो चुके है। इसमें 227 तरह की वेबसाइट जनता को सेवाएं दे रही हैं। इसके 6 लाख से ज्यादा रजिस्टर्ड यूजर्स है। साथ ही 407 गांव इंटरप्रेन्योर की श्रेणी में आए हैं। केंद्र सरकार ने गोवा के लिए 30 करोड़ की रकम दी है। इससे टूरिज्म, लेबर, प्रिंटिंग और स्टेशनरी विभागों के दस्तावेजों का डिजिटलाइजेशन होगा।
AI जुड़ी दैनिक भास्कर और खबरें पढ़े...
डॉक्टर चैटबॉट्स से बीमारी के बारे में पूछ रहे, एक्सपर्ट बोले- इनका इस्तेमाल समझदारी से हो
आर्टिफिशियल इंटेलिजेंस का इस्तेमाल इन दिनों होमवर्क से लेकर आवेदन करने और इलाज तक में हो रहा है। पर इसके साथ समस्या यह है कि यह गलत सुझाव भी दे सकता है। इसके फायदे-नुकसान जानने के लिए बोस्टन के बेथ इजरायल डेकोनेस मेडिकल सेंटर ने एक प्रयोग किया। पूरी खबर पढ़े...
डॉ. आरती प्रभाकर ने कहा- AI पर अमेरिका के साथ आए भारत
अमेरिका के राष्ट्रपति जो बाइडेन की विज्ञान सलाहकार डॉ. आरती प्रभाकर ने बताया कि अमेरिका और भारत एक जैसा सोचते है। उन्होंने कहा- दोनों देशों को आर्टिफिशियल इंटेलिजेंस AI पर साथ काम करना चाहिए। पूरी खबर पढ़े...